CELEX: 52020PC0633
Language: da
Date: 2020-10-05
Title: Forslag til RÅDETS AFGØRELSE om den holdning, der skal indtages på EU's vegne i det fælles råd, der er nedsat ved den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side, for så vidt angår justeringen af visse referencemængder i bilag IV til ØPA'en

EUROPA-KOMMISSIONEN
            Bruxelles, den 5.10.2020
            COM(2020) 633 final
            2020/0284(NLE)
            Forslag til
            RÅDETS AFGØRELSE
            om den holdning, der skal indtages på EU's vegne i det fælles råd, der er nedsat ved den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side, for så vidt angår justeringen af visse referencemængder i bilag IV til ØPA'en
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på EU's vegne i det fælles råd, der er nedsat ved den økonomiske partnerskabsaftale ("ØPA'en" eller "aftalen") mellem Den Europæiske Union og ØPA-landene i Southern African Development Community ("SADC"), for så vidt angår justeringen af referencemængderne for visse produkter, der er anført i bilag IV til ØPA'en, jf. ØPA'ens artikel 35.
            
            
               2.Baggrund for forslaget
            
            
               2.1.Forslagets begrundelse og formål
            
            
               ØPA'ens artikel 35 giver Toldunionen for Det Sydlige Afrika mulighed for at indføre en beskyttelsesforanstaltning i form af en importtold, hvis importmængden til SACU af et i bilag IV til ØPA'en opført landbrugsprodukt med oprindelse i EU overstiger den i nævnte bilag anførte referencemængde for produktet i en given tolvmåneders periode. 
            
            
               Bilag IV til ØPA'en består af en tabel, hvori er opført referencemængderne for treogtyve (23) produkter i tolv (12) år ("år 1", "år 2" osv.). I fodnote 1 til tabellen hedder det: "For positioner efterfulgt af en asterisk (*) fastsættes referencemængden for år 1 til et gennemsnit af de tre (3) foregående års import fra EU til SACU, hvis datoen for ikrafttrædelsen af denne aftale er senere end 2015. Referencemængderne for de efterfølgende år (efter år 1) justeres proportionelt i forhold til referencemængderne i denne tabel." 
            
            
               I ØPA'ens artikel 113, stk. 8, er det fastsat, at "hvis parterne i afventning af denne aftales ikrafttrædelse beslutter at anvende den midlertidigt, betragtes alle henvisninger i denne aftale til ikrafttrædelsesdatoen som henvisninger til den dato, hvor en sådan midlertidig anvendelse får virkning."
            
            
               ØPA'en har fundet midlertidig anvendelse siden den 10. oktober 2016. Referencemængderne for elleve (11) produkter, der er opført i bilag IV til ØPA'en (de produkter, der er efterfulgt af en asterisk), bør derfor justeres i overensstemmelse med fodnoten til tabellen i bilag IV. 
            
            
               2.2.Det Fælles EU-SADC-ØPA-Råd
            
            
               Ved ØPA'ens artikel 100 nedsættes et fælles råd, "som skal overvåge og forvalte gennemførelsen af denne aftale".
            
            
               Ved artikel 101, stk. 1, fastsættes det, at "det fælles råd består af relevante medlemmer af Rådet for Den Europæiske Union og relevante medlemmer af Europa-Kommissionen eller deres repræsentanter på den ene side og af SADC-ØPA-landenes relevante ministre eller deres repræsentanter på den anden side".
            
            
               I artikel 101, stk. 3, er det anført, at det fælles råd har til opgave:
            
            
               a)at være ansvarligt for anvendelsen og gennemførelsen af denne aftale og at overvåge, at målene i den opfyldes
            
            
               b)at behandle alle store spørgsmål i forbindelse med denne aftale, som er af fælles interesse og berører handelen mellem parterne 
            
            
               c)at behandle forslag og henstillinger fra parterne om ændring af denne aftale 
            
            
               d)at fremsætte passende henstillinger 
            
            
               e)at overvåge udviklingen i de økonomiske og handelsmæssige forbindelser mellem parterne 
            
            
               f)at overvåge og vurdere virkningerne af samarbejdsbestemmelserne i denne aftale for en bæredygtig udvikling 
            
         
         
            
               g)at overvåge og vurdere de fremskridt, der gøres på alle de områder, der er omfattet af denne aftale 
            
            
               h)selv at vedtage sin forretningsorden 
            
            
               i)at vedtage forretningsordenen for Udvalget for Handel og Udvikling 
            
            
               j)at overvåge arbejdet i Udvalget for Handel og Udvikling og 
            
            
               k)at udføre alle andre opgaver i forbindelse med denne aftale.
            
            
               I artikel 102, stk. 1, er det fastsat, at det fælles råd kan træffe afgørelse i alle spørgsmål, der er omfattet af denne aftale. Fodnote 1 i bilag IV til ØPA'en indebærer, at der vedtages en afgørelse med henblik på at justere referencemængderne for produkter, der er markeret med en asterisk, hvis datoen for ikrafttrædelsen af ØPA'en er senere end 2015 (som i det foreliggende tilfælde).
            
            
               2.3.Den påtænkte afgørelse, der skal vedtages af det fælles ØPA-råd
            
            
               På det 5. møde i EU-SADC-ØPA-Udvalget for Handel og Udvikling (som skal bistå det fælles råd "i udøvelsen af [dets] hverv", og som sammensættes af repræsentanter for parterne "sædvanligvis på højt embedsmandsplan") nåede parterne i ØPA'en til enighed om en uformel aftale om justering af udløsningsniveauerne for landbrugsbeskyttelsesforanstaltninger i overensstemmelse med fodnote 1 i bilag IV til ØPA'en. Det fælles råd godkendte på sit første møde den 19. februar 2019 denne aftale og konkluderede, at det vil "vedtage denne afgørelse ved skriftlig procedure eller elektronisk som fastsat i dets forretningsorden". Med henblik herpå forpligtede SADC-ØPA-landene sig til at videresende et udkast til det fælles råds afgørelse til EU inden den 15. marts 2019. EU modtog dette udkast ca. et år senere, den 19. februar 2020. 
            
            
               3.Den holdning, der skal indtages på Unionens vegne
            
            
               I forslaget til Rådets afgørelse fastlægges den holdning, der skal indtages på EU's vegne i det fælles råd, der er nedsat ved ØPA'en, for så vidt angår justeringen af visse referencemængder i bilag IV til ØPA'en.
            
            
               Denne holdning baseres på den foreløbige aftale mellem parterne i ØPA'en, som blev indgået på det første møde i ØPA'ens fælles råd. 
            
            
               Forslagets genstand vedrører handelspolitik — et område, på hvilket Unionen har ekstern enekompetence i medfør af artikel 3, stk. 2, i TEUF.
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver".
            
            
               4.1.2.Princippernes anvendelse på det foreliggende tilfælde
            
            
               Det fælles råd er nedsat ved ØPA'en.
            
            
               Den afgørelse, der skal vedtages af det fælles råd, vil have retsvirkninger. Når den påtænkte ændring er vedtaget, vil den få retsvirkninger i henhold til folkeretten, jf. aftalens artikel 35 og bilag IV.
            
         
         
            
               Den påtænkte afgørelse supplerer eller ændrer ikke den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte afgørelse, hvortil der skal indtages en holdning på Unionens vegne. Hvis den påtænkte afgørelse har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.2.2.Princippernes anvendelse på det foreliggende tilfælde
            
            
               Formålet med og indholdet af den påtænkte afgørelse vedrører den fælles handelspolitik.
            
            
               Det materielle retsgrundlag for den foreslåede afgørelse er derfor artikel 207, stk. 4, første afsnit, i TEUF.
            
            
               4.3.Konklusion
            
            
               Retsgrundlaget for den foreslåede afgørelse bør være artikel 207, stk. 4, første afsnit, sammenholdt med artikel 218, stk. 9, i TEUF.
            
            
               5.Offentliggørelse af den påtænkte afgørelse
            
            
               Da den afgørelse, der skal vedtages af det fælles råd, ændrer ØPA'en, bør den offentliggøres i Den Europæiske Unions Tidende efter vedtagelsen.
            
            
               2020/0284 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på EU's vegne i det fælles råd, der er nedsat ved den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side, for så vidt angår justeringen af visse referencemængder i bilag IV til ØPA'en
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
         
         
            
               (1)Den økonomiske partnerskabsaftale mellem Den Europæiske Union og dens medlemsstater på den ene side og ØPA-landene i Southern African Development Community ("SADC") på den anden side ("aftalen") blev undertegnet af Den Europæiske Union og dens medlemsstater den 10. juni 2016
                  1
               . 
            
            
               (2)Aftalen anvendes midlertidigt mellem Den Europæiske Union og dens medlemsstater på den ene side og Botswana, Lesotho, Namibia, Eswatini og Sydafrika på den anden side fra den 10. oktober 2016 og mellem Den Europæiske Union og dens medlemsstater på den ene side og Mozambique på den anden side fra den 4. februar 2018.
            
            
               (3)I henhold til aftalens artikel 102, stk. 1, kan det fælles råd træffe afgørelse i alle spørgsmål, der er omfattet af denne aftale. I henhold til artikel 101, stk. 3, litra h) og i), vedtager det fælles råd sin egen forretningsorden og forretningsordenen for Udvalget for Handel og Udvikling.
            
            
               (4)Aftalens artikel 35 giver Toldunionen for Det Sydlige Afrika mulighed for at indføre en beskyttelsesforanstaltning i form af en importtold, hvis importmængden til SACU af et i bilag IV til ØPA'en opført landbrugsprodukt med oprindelse i EU overstiger den i nævnte bilag anførte referencemængde for produktet i en given tolvmåneders periode. 
            
            
               (5)I fodnote 1 i bilag IV til ØPA'en hedder det, at referencemængderne for positioner efterfulgt af en asterisk justeres, hvis datoen for ikrafttrædelsen af aftalen er senere end 2015 —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne i det fælles råd for så vidt angår justeringen, med henblik på aftalens artikel 35, af visse referencemængder for produkter, der er opført i bilag IV til ØPA'en, og som er markeret med en asterisk, baseres på det udkast til afgørelse vedtaget af det fælles råd, der er knyttet til nærværende afgørelse.
            
            
               Artikel 2
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Økonomisk partnerskabsaftale mellem den Europæiske Union og dens medlemsstater på den ene side og SADC-ØPA-landene på den anden side (EUT L 250 af 16.9.2016, s. 3). 
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 5.10.2020
            COM(2020) 633 final
            BILAG
            til
            FORSLAG TIL RÅDETS AFGØRELSE
            om den holdning, der skal indtages på EU's vegne i det fælles råd, der er nedsat ved den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side, for så vidt angår justeringen af visse referencemængder i bilag IV til ØPA'en
            
               
         
         
            
               UDKAST TIL
            
            
               AFGØRELSE NR. 2/2020
            
            
               TRUFFET AF DET FÆLLES RÅD, DER ER NEDSAT VED DEN ØKONOMISKE PARTNERSKABSAFTALE MELLEM DEN EUROPÆISKE UNION OG DENS MEDLEMSSTATER PÅ DEN ENE SIDE OG SADC-ØPA-LANDENE PÅ DEN ANDEN SIDE
            
            
               om vedtagelse af udløsningsniveauer for produkter, der kan omfattes af beskyttelsesforanstaltninger og er markeret med en asterisk, jf. fodnote 1 i bilag IV til aftalen
            
            
               DET FÆLLES RÅD HAR —
            
            
               under henvisning til den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side ("aftalen"), særlig artikel 35 og 102, og til afgørelse nr. 1/2019 truffet af det fælles råd (forretningsordenen for det fælles råd) —
            
            
               VEDTAGET DENNE AFGØRELSE:
            
            
               Artikel 1
            
            
               I henhold til fodnote 1 i bilag IV til aftalen justeres referencemængderne for det produkt, der er markeret med en asterisk, med henblik på aftalens artikel 35, som angivet i bilaget til nærværende afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen. 
            
            
                     
                        På det fælles råds vegne
                     
                  
               
                     
                        Repræsentant for SADC-ØPA-landene
                     
                  
                  
                     
                        EU-repræsentant
                     
                  
               
                     
                        PEGGY O. SERAME
                     
                  
                  
                     
                        VALDIS DOMBROVSKIS
                     
                  
               
                     
                        Dato:
                     
                  
                  
                     
                        Dato:
                     
                  
               
            
               Bilag: Justerede referencemængder (ton) i bilag IV til aftalen (side L 250/1917-18 i EU-SADC-ØPA)
            
            
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
               
                     
                        Toldposition
                     
                  
                  
                     
                        År 1
                     
                  
                  
                     
                        År 2
                     
                  
                  
                     
                        År 3
                     
                  
                  
                     
                        År 4
                     
                  
                  
                     
                        År 5
                     
                  
                  
                     
                        År 6
                     
                  
                  
                     
                        År 7
                     
                  
                  
                     
                        År 8
                     
                  
                  
                     
                        År 9
                     
                  
                  
                     
                        År 10
                     
                  
                  
                     
                        År 11
                     
                  
                  
                     
                        År 12
                     
                  
               
                     
                        02062100
                     
                  
                  
                     
                        100
                     
                  
                  
                     
                        110
                     
                  
                  
                     
                        121
                     
                  
                  
                     
                        133
                     
                  
                  
                     
                        146
                     
                  
                  
                     
                        161
                     
                  
                  
                     
                        177
                     
                  
                  
                     
                        195
                     
                  
                  
                     
                        215
                     
                  
                  
                     
                        237
                     
                  
                  
                     
                        261
                     
                  
                  
                     
                        287
                     
                  
               
                     
                        02062900
                     
                  
                  
                     
                        1 005
                     
                  
                  
                     
                        1 106
                     
                  
                  
                     
                        1 206
                     
                  
                  
                     
                        1 307
                     
                  
                  
                     
                        1 407
                     
                  
                  
                     
                        1 508
                     
                  
                  
                     
                        1 609
                     
                  
                  
                     
                        1 709
                     
                  
                  
                     
                        1 810
                     
                  
                  
                     
                        1 910
                     
                  
                  
                     
                        2 011
                     
                  
                  
                     
                        2 111
                     
                  
               
                     
                        02064900
                     
                  
                  
                     
                        5 000
                     
                  
                  
                     
                        5 500
                     
                  
                  
                     
                        6 000
                     
                  
                  
                     
                        6 500
                     
                  
                  
                     
                        7 000
                     
                  
                  
                     
                        7 500
                     
                  
                  
                     
                        8 000
                     
                  
                  
                     
                        8 500
                     
                  
                  
                     
                        9 000
                     
                  
                  
                     
                        9 500
                     
                  
                  
                     
                        10 000
                     
                  
                  
                     
                        10 500
                     
                  
               
                     
                        11041910
                     
                  
                  
                     
                        150
                     
                  
                  
                     
                        165
                     
                  
                  
                     
                        182
                     
                  
                  
                     
                        200
                     
                  
                  
                     
                        220
                     
                  
                  
                     
                        242
                     
                  
                  
                     
                        266
                     
                  
                  
                     
                        293
                     
                  
                  
                     
                        322
                     
                  
                  
                     
                        354
                     
                  
                  
                     
                        390
                     
                  
                  
                     
                        429
                     
                  
               
                     
                        11071010
                     
                  
                  
                     
                        2 373
                     
                  
                  
                     
                        2 613
                     
                  
                  
                     
                        2 874
                     
                  
                  
                     
                        3 161
                     
                  
                  
                     
                        3 478
                     
                  
                  
                     
                        3 825
                     
                  
                  
                     
                        4 204
                     
                  
                  
                     
                        4 628
                     
                  
                  
                     
                        5 089
                     
                  
                  
                     
                        5 595
                     
                  
                  
                     
                        6 152
                     
                  
                  
                     
                        6 771
                     
                  
               
                     
                        04012007
                     
                  
                  
                     
                        6 353
                     
                  
                  
                     
                        6 986
                     
                  
                  
                     
                        7 701
                     
                  
                  
                     
                        8 457
                     
                  
                  
                     
                        9 315
                     
                  
                  
                     
                        10 234
                     
                  
                  
                     
                        11 256
                     
                  
                  
                     
                        12 379
                     
                  
                  
                     
                        13 625
                     
                  
                  
                     
                        14 973
                     
                  
                  
                     
                        16 485
                     
                  
                  
                     
                        18 119
                     
                  
               
                     
                        20011000
                     
                  
                  
                     
                        1 302
                     
                  
                  
                     
                        1 432
                     
                  
                  
                     
                        1 576
                     
                  
                  
                     
                        1 732
                     
                  
                  
                     
                        1 905
                     
                  
                  
                     
                        2 096
                     
                  
                  
                     
                        2 305
                     
                  
                  
                     
                        2 536
                     
                  
                  
                     
                        2 791
                     
                  
                  
                     
                        3 069
                     
                  
                  
                     
                        3 376
                     
                  
                  
                     
                        3 714
                     
                  
               
                     
                        20019010
                     
                  
                  
                     
                        270
                     
                  
                  
                     
                        297
                     
                  
                  
                     
                        328
                     
                  
                  
                     
                        360
                     
                  
                  
                     
                        396
                     
                  
                  
                     
                        436
                     
                  
                  
                     
                        480
                     
                  
                  
                     
                        527
                     
                  
                  
                     
                        580
                     
                  
                  
                     
                        638
                     
                  
                  
                     
                        701
                     
                  
                  
                     
                        771
                     
                  
               
                     
                        180631
                     
                  
                  
                     
                        3 046
                     
                  
                  
                     
                        3 350
                     
                  
                  
                     
                        3 655
                     
                  
                  
                     
                        3 959
                     
                  
                  
                     
                        4 264
                     
                  
                  
                     
                        4 569
                     
                  
                  
                     
                        4 873
                     
                  
                  
                     
                        5 178
                     
                  
                  
                     
                        5 482
                     
                  
                  
                     
                        5 787
                     
                  
                  
                     
                        6 091
                     
                  
                  
                     
                        6 396
                     
                  
               
                     
                        180632
                     
                  
                  
                     
                        938
                     
                  
                  
                     
                        1 032
                     
                  
                  
                     
                        1 126
                     
                  
                  
                     
                        1 220
                     
                  
                  
                     
                        1 314
                     
                  
                  
                     
                        1 408
                     
                  
                  
                     
                        1 501
                     
                  
                  
                     
                        1 595
                     
                  
                  
                     
                        1 689
                     
                  
                  
                     
                        1 783
                     
                  
                  
                     
                        1 877
                     
                  
                  
                     
                        1 971
                     
                  
               
                     
                        180690
                     
                  
                  
                     
                        7 196
                     
                  
                  
                     
                        7 916
                     
                  
                  
                     
                        8 635
                     
                  
                  
                     
                        9 355
                     
                  
                  
                     
                        10 074
                     
                  
                  
                     
                        10 794
                     
                  
                  
                     
                        11 514
                     
                  
                  
                     
                        12 233
                     
                  
                  
                     
                        12 953
                     
                  
                  
                     
                        13 672
                     
                  
                  
                     
                        14 392
                     
                  
                  
                     
                        15 112